钦定古今图书集成/明伦汇编/人事典/第004卷 > 周子通书 > 《秋胡行七首》魏·嵇康
## 钦定古今图书集成/明伦汇编/人事典/第004卷 > 周子通书 > 《秋胡行七首》魏·嵇康

富贵尊荣，忧患谅独多。富贵尊荣，忧患谅独多。古人
所惧，丰屋蔀家。人害其上，兽恶网罗。惟有贱贫，可以
无他。歌以言之，富贵忧患多

其二

贫贱易居，贵盛难为工。贫贱易居，贵盛难为工。耻佞
直言，与祸相逢。变故万端，俾吉作凶。思牵黄犬，其计
莫从。歌以言之，贵盛难为工。

其三

劳谦寡悔，忠信可久安。劳谦寡悔，忠信可久安。天道
害盈，好胜者残。彊梁致灾，多事招祸患。欲得安乐，独
有无愆。歌以言之，忠信可久安。

其四

役神者弊，极欲疾枯。役神者弊极欲疾枯。颜回短折，
不及童乌。纵体淫恣，莫不早沮。酒色何物，今自不辜。
歌以言之，酒色令人枯。

其五

绝智弃学，游《心于元默》。绝智弃学，游心于元默。遇过
而悔，当不自得。垂钓一壑，所乐一国。被发行歌，和者
四塞。歌以言之，《游心于元默》。

其六

思与王乔，乘云游八极。“思与王乔，乘云游八极。凌厉
五岳，忽行万亿。授我神药，自生羽翼。呼吸太和，炼形
易色。歌以言之，思行游八极。”

其七

《徘徊锺山，息驾于层城》。徘徊锺山，息驾于层城。上荫
华盖，下采若英。受道王母，遂升紫庭。逍遥天衢，千载
长生。歌以言之，徘徊于层城。